P r í l o h a  3

Oficiálny Vestník 							C  175
Európskych Spoločenstiev						Volume 44
										20 June 2001

Závery Rady
z 5. júna 2001
o Stratégii spoločenstva na znižovanie škôd súvisiacich s alkoholom

RADA EURÓPSKEJ ÚNIE

1.	ZDÔRAZŇUJE, že vysokú úroveň ochrany ľudského zdravia je potrebné zabezpečiť už v definovaní a vo vykonávaní všetkých aktivít a politiky Spoločenstva;
2.	ODVOLÁVA SA na Rezolúciu z 29. mája 1986 o abúze alkoholu (1);
3.	BERIE DO ÚVAHY výsledky Európskej konferencie o determinantách zdravia, ktorá sa konala v Evore 15. a 16. marca 2000 a ktorá okrem iného kládla dôraz na alkohol a odporúčaný sled praktických a cielených krokov pri riešení problémov v danej oblasti na úrovni Spoločenstva;
4.	ODVOLÁVA SA na iniciatívy konané pod záštitou WHO pri znižovaní nepriaznivých účinkov na zdravie následkom konzumácie okrem iného aj alkoholu a na prijatie Európskeho akčného plánu pre alkohol na roky 2000-2005 Regionálnym výborom WHO pre Európu;
5.	ODVOLÁVA SA v tejto súvislosti na to, že Memorandum o porozumení medzi WHO a Komisiou zaväzuje obe inštitúcie spolupracovať, vymieňať si informácie a deliť sa o svoje skúsenosti;
6.	BERIE DO ÚVAHY deklaráciu Ministerskej konferencie o mladých ľuďoch a alkoho-le, konanej v Štokholme od 19. do 21. februára 2001, ktorá okrem iného zdôrazňuje, že politika voči alkoholu zameraná na mladých ľudí, má tvoriť súčasť širšej spoločenskej odpovede na problém;
7.	ODVOLÁVA SA na to, že oznámenie Komisie o Zdravotnej stratégii spoločenstva, vrátane návrhu na budúci program Akcie Spoločenstva v oblasti verejného zdravia (2), predpokladá okrem iného aj prípravu a implementáciu stratégií a opatrení voči takým determinantám životného štýlu, ako je alkohol;
8.	BERIE DO ÚVAHY zistenia Európskej porovnávacej štúdie o alkohole (ECAS), Správu o alkohole a užívaní iných drog medzi študentmi (ESPAD), ako aj štúdiu WHO o Globálnom výskyte chorôb z roku 2000;
9.	ZDÔRAZŇUJE, že alkohol je jednou z kľúčových determinánt zdravia v Európskom Spoločenstve;
10.	KONŠTATUJE, že vedecké poznanie jasne ukázalo, že vysoká konzumácia alkoholu u obyvateľstva podstatne zvyšuje riziko úmrtnosti zo všetkých príčin, najmä na cirhózu pečene, alkoholovú psychózu, otravu alkoholom, mŕtvicu, fetálny alkoholový syndróm (FAS) a tiež úroveň ďalšej chorobnosti súvisiacej s alkoholom;
11.	JE ZNEPOKOJENÁ faktom, že alkohol je hlavný prispievajúci faktor pri smrteľných nehodách na európskych cestách a alkohol je tiež priama príčina mnohých nehôd na pracovisku i doma;

(1) OJ C 184 of 23.7.1986, p.3
(2) OJ C 337 E of 28.11.2000, p.122
12.	PODČIARKUJE tesnú súvislosť medzi abúzom alkoholu a zníženou produktivitou v práci, nezamestnanosťou, postavením na okraj spoločnosti a vylúčením z nej, domácim násilím a narušením rodiny ako základnej jednotky, bezdomovstvom a duševnou chorobou;
13.	JE ZNEPOKOJENÁ správami o náraste zvyku pravidelného pitia, ako aj náraste jedno-razového nadmerného pitia u mladých ľudí v niektorých členských štátoch, a to najmä preto, že sú silné vzťahy medzi včasným začiatkom pitia a vysokou konzumáciou alkoholu, abúzom iných návykových látok a kriminalitou;
14.	ODVOLÁVA SA na Stratégiu Európskej únie voči drogám na roky 2000-2004, ktorá kladie dôraz na potrebu opatrení zameraných na závislosť vo všeobecnosti, vrátane alkoholu a tabaku;
15.	UVEDOMUJE SI fakt, že problémy súvisiace s alkoholom sú značné i v kandidátskych krajinách;
16.	UZNÁVA fakt, že zatiaľ čo sa zmenšujú národné rozdiely v zmysle uprednostňovania nápojov, konzumácie alkoholu a opatrení v politike voči alkoholu, existujú kultúrne, spoločenské a ekonomické rozdiely medzi členskými štátmi;
17.	DOMNIEVA SA, že akákoľvek akcia Spoločenstva sa má zamerať na opatrenia, ktoré budú mať pridaný európsky rozmer, pričom sa v plnom rozsahu vezmú do úvahy také možnosti, ktoré poskytne budúci akčný program v oblasti verejného zdravia, aj vrátane opatrení v iných oblastiach politiky, ako je verejné zdravie;
18.	PODČIARKUJE preto želateľnosť ucelenej stratégie Spoločenstva zameranej na znižovanie škôd súvisiacich s alkoholom, ktorá bude pozostávať najmä z nasledujúcich zložiek:
-	ďalší rozvoj porovnateľných a ucelených informácií spolu s relevantným a vysoko kvalitným výskumom a efektívnym monitorovacím systémom o konzumácii alkoholu, s alkoholom súvisiacimi poškodeniami a opatreniach v politike voči alkoholu a ich účinkoch na Európske spoločenstvo,
-	koordinované  aktivity Spoločenstva vo všetkých relevantných oblastiach politiky voči alkoholu; vysoká úroveň ochrany zdravia má byť pritom zabezpečená už v definovaní a vykonávaní aktivít Spoločenstva v oblastiach ako je výskum, ochrana spotrebiteľa, doprava, reklama, marketing, sponzorstvo, daňové odvody a ďalšie otázky vnútorného trhu, pri plnom rešpektovaní kompetencií členských štátov,
-	posilnenie spolupráce a výmeny poznatkov medzi členskými štátmi,
-	medzinárodná spolupráca, a to najmä a v rámci Svetovej zdravotníckej organizácie;
19.	VÍTA, že Rada prijala odporúčanie o pití alkoholu deťmi a dospievajúcimi ako prvý krok vo vývoji k ucelenejšiemu prístupu v rámci Spoločenstva;
20.	UZNÁVA potrebu spolupráce s kandidátskymi krajinami a ich začlenenia do práce na stratégii voči alkoholu, najmä v rámci budúceho akčného programu v oblasti verejného zdravia, a v programe PHARE orientáciu na akcie, ktoré sa týkajú problémov súvisiacich s alkoholom;
21.	VYZÝVA Komisiu predkladať návrhy na ucelenú stratégiu Spoločenstva, zameranú na znižovanie škôd súvisiacich s alkoholom, ktorá doplní národné politiky voči alkoholu a vytvorí časový rámec pre rôzne akcie.